**Ismailia** (arapski: الإسماعيلية/al-Ismāʻīlīyah) je grad od 397,446 stanovnika na sjeveroistoku Egipta u muhafazi Ismailia u kojoj je i administrativni centar.

Geografske karakteristike
-------------------------

Ismailia leži skoro na samoj sredini Sueskog kanala, na sjeverozapadna obali Jezera Timsah, u depresiji, koja je za faraonskih vremena bila povezana sa Sueskim zaljevom Crvenog mora.

Historija
---------

Centar grada
Grad je osnovao 1863. francuski inženjer Ferdinand de Lesseps, graditelj Sueskog kanala, kao bazni logor. 
Nazvan je po tadašnjem nominalnom vladaru Egipta kedivu Ismail-paši, kom je za svečano otvorenje kanala - 1869. podignuta velelepna palača (danas u ruinama).

Izgrađen je u stilu 19. vijeka sa ortogonalnim planom ulica, kao grad širokih bulevara, duž kojih se protežu drvoredi, velelepni trgovi i parkovi.

Ismailija je igrala važnu ulogu u novijoj egipatskoj historiji. Ključni događaj dogodio se u januaru 1952. kad je Britanska vojska ugušila pobunu koju su poveli egipatski policajci. Taj čin bio je povod za svrgavanje kralja Faruka I i kasnije te iste godine i do Egipatske revolucije. 
Ismailia je u periodu kad je kanal bio otvoren za promet (1869-1956, 1957-67) bila prosperitetan grad, zahvaljući činjenici što je bila operativno sjedište kompanije *Suez Canal Company* i *Centralnog ureda za regulaciju prometa kanalom*.
Ekonomska kriza zahvatila je grad nakon Šestodnevni rat u junu 1967. jer je narednih osam godina kanal bio zatvoren, pa se dobar dio stanovnika raselio po Egiptu.

Stvari su krenule nabolje nakon Jomkipurskog rata sa Izraelom 1973. i primirja koje je uslijedilo, pa je kanal ponovno otvaren za promet 1975. Nakon tog se stanovništvo počelo vraćati pa su građeni i novi stambeni kvartovi, a kao dio politike otvorenih vrata (Intifah) Anvara Sadata otvorena je Slobodna ekonomska zona. 
Te iste 1975. otvoren je i *Univerzitet Ismailia*.

Pokretni Željeznički most Ferdan preko kanala
Stari plan grada

Privreda i transport
--------------------

Ismailija je snažni industrijski centar, sa brodogradilištem, tvornicom traktora i motora i pogonima prehrambene industrije. Početkom 1980-ih podignuta je i velika termoelektrana.

Ismailia je i snažni garnizon sa aerodromom (IATA: QIV).
Grad je povezan s nacionalnom željezničkom mrežom u Egiptu preko Benhe u Muhafazi Kaljubija. Druga željeznička linija ide duž Sueskog kanala. Do Ismailije vodi i autoput, a preko kanala se automobil prevoze trajektima.

Od 2015. gradi se tunel dug 4.7 km dubok 70 metara koji bi trebao olakšati automobilski promet preko kanala.

Pobratimski gradovi
-------------------

* Italija Palermo, Italija
* Bugarska Burgas, Bugarska
* Indonezija Yogyakarta, Indonezija
* Narodna Republika Kina Suzhou, Kina

Izvori
------

1. 1 2 3 4 5  „*Egypt, Arab Republic of Egypt*" (engleski). City population. Pristupljeno 30.6. 2020.
2. 1 2 3 4 5 6 7 8 9 10  „*Ismailia, Egypt*" (engleski). Encyclopædia Britannica. Pristupljeno 2.7. 2020.
3. ↑  „*Codes of Airport of Ismailia*" (engleski). Air ports base. Pristupljeno 2.7. 2020.
4. ↑  „*Contributing to the development of the Suez Canal area*" (engleski). Arcadis. Pristupljeno 2.7. 2020.

Vanjske veze
------------

***Ismailia*** na Wikimedijinoj ostavi

* *Ismaila* (službene stranice) Arhivirano 2022-02-14 na Wayback Machine-u ()
* *Ismailija* ()